-----------------------------------------------------------------------
  6. โครงการในอนาคต

  -----------------------------------------------------------------------

ปี 2548 บริษัทมีนโยบายในการพัฒนาและขยายธุรกิจดังนี้

6.1 บัตรเครดิตสำหรับกลุ่มลูกค้าโดยเฉพาะ (Segmentation Card)

บริษัทได้วางแผนพัฒนาบัตรเครดิตให้ตรงความต้องการของกลุ่มผู้ถือบัตรอย่างต่อเนื่อง โดยในปี
2546 บริษัท ได้เปิดตัว KTC Auto Card ซึ่งเป็นบริการบัตรเครดิตสำหรับคนรักรถ KTC
Tralvel Card สำหรับผู้ที่ชอบการท่องเที่ยว KTC GMM Grammy Card
สำหรับผู้ที่ชอบความบันเทิง ชมคอนเสิร์ต ทานอาหาร รวมทั้งใช้สถานที่ออกกำลังกาย KTC
Shopping Card สำหรับผู้ที่นิยมการช็อปปิ้งและ KTC Family Card
บัตรเครดิตสำหรับครอบครัวไปแล้วนั้น สำหรับปี 2547 บริษัทได้ให้บริการเพิ่มสำหรับบัตรเครดิต
KTC Soccer Card เป็นบัตรเครดิตสำหรับผู้ที่ชื่นชอบกีฬาฟุตบอล
ซึ่งผู้ถือบัตรเครดิตเหล่านี้จะได้รับส่วนลดจากร้านค้าที่ร่วมรายการเมื่อชำระค่าสินค้าและบริการ
สำหรับปี 2548 บริษัทวางแผนที่จะเพิ่มประเภทของบัตรให้หลากหลายมากขึ้นไปอีกจากเดิม อันได้แก่
KTC Visa Infinite Card, KTC Visa Platinum Card, KTC Visa Shape Card, KTC
Gift Card และ KTC Visa Cash Back Card เพื่อสนองตอบวิถีการดำเนินชีวิตของคนรุ่นใหม่
ที่มีความชอบและความต้องการที่แตกต่างกัน
ซึ่งจะทำให้บริษัทเจาะตลาดกลุ่มลูกค้าได้อย่างมีประสิทธิภาพยิ่งขึ้น

ในการพัฒนาและเตรียมความพร้อมสำหรับการให้บริการประเภทนี้
บริษัทสามารถอาศัยระบบเครือข่าย และระบบการปฏิบัติงานต่างๆ
รวมถึงฐานข้อมูลของผู้ถือบัตรของบริษัทในขณะนี้ได้ นอกจากนี้เครื่องมือทางด้าน Data Mining
ที่บริษัทได้พัฒนาขึ้นมา รวมถึงการนำแนวความคิดแบบ Customer Relationship Management
มาประยุกต์ใช้อย่างต่อเนื่อง
ช่วยให้บริษัทสามารถออกแบบบริการบัตรเครดิตที่ตรงกับความต้องการของผู้ถือบัตรเฉพาะกลุ่มได้มากขึ้น
โดยบริษัทได้จัดเตรียมงบประมาณการจัดการด้านนี้อยู่ในงบประมาณด้านการตลาดของบริษัทในแต่ละปีเรียบร้อยแล้ว

6.2 ธุรกิจบริการที่เกี่ยวเนื่องกับระบบการชำระเงิน (Payment Product Business)

เป็นโครงการหนึ่งที่บริษัทคาดว่าจะเพิ่มลักษณะการให้บริการในปี 2548
ทั้งในส่วนของการขยายพันธมิตรทางธุรกิจด้านน้ำมัน
เพื่ออำนวยความสะดวกพร้อมโอกาสในการประหยัดและใช้น้ำมันอย่างมีประสิทธิภาพให้แก่ผู้ใช้และองค์กรต่างฯ
อีกทั้งเป็นการช่วยพันธมิตรทางธุรกิจในด้านการขยายตลาด ประหยัดการลงทุนระบบ
เพิ่มประสิทธิภาพในการพิจารณาปล่อยและบริหารสินเชื่อด้านน้ำมัน ทั้งนี้
รวมถึงการให้บริการในฐานะตัวกลางการชำระเงินระหว่างผู้จัดจำหน่ายสินค้า/ให้บริการรายต่างๆกับผู้ซื้อสินค้า/ผู้ใช้บริการผ่านช่องทางอื่นๆ
เช่น การเติมเงินหรือทำธุรกรรมต่างๆผ่านมือถือ
นับเป็นรูปแบบการให้บริการเพื่อเพิ่มความสะดวกในการรับชำระเงินแทนผู้ใช้บริการ
โดยบริษัทจะให้บริการทำหน้าที่เป็นตัวกลางจัดการระบบด้านการชำระเงินสนองความต้องการให้กับหน่วยงานหรือองค์กรธุรกิจที่ต้องการความสะดวกและคล่องตัวในด้านการชำระเงินและบริหารค่าใช้จ่ายตลอดจนการรักษาฐานลูกค้าของบริษัท
ซึ่งงบประมาณการจัดการด้านนี้อยู่ในงบประมาณด้านการตลาดของบริษัทในแต่ละปีเรียบร้อยแล้ว

6.3 ขยายการให้บริการด้านร้านค้ารับบัตรเครดิต

บริษัทมีนโยบายที่จะรักษาฐานสมาชิกร้านค้าเดิมและขยายฐานสมาชิกใหม่อย่างต่อเนื่อง
โดยเน้นให้เกิดผลประโยชน์ต่างตอบแทนทั้งต่อร้านค้าที่รับชำระค่าสินค้าและ/หรือบริการด้วยบัตรเครดิตและบริษัทเอง
โดยบริษัทจะมีรายได้เพิ่มขึ้น ในรูปแบบของค่าธรรมเนียมส่วนลดร้านค้าเป็นหลัก
พร้อมทั้งได้ใช้เครือข่ายของธนาคารกรุงไทย วีซ่าและมาสเตอร์การ์ด ได้อย่างมีประสิทธิภาพมากขึ้น
สำหรับร้านค้าจะได้รับบริการด้วยเทคโนโลยีที่ทันสมัย มีความสะดวกรวดเร็ว
และมีระบบปฏิบัติงานสนับสนุนตลอด 24 ชั่วโมงตามระดับมาตรฐานสากล
ทั้งนี้บริษัทได้มีการจัดงบประมาณไว้เรียบร้อยแล้ว
เพื่อขยายตลาดร้านค้ารับบัตรเครดิตและพัฒนาระบบงาน
เพิ่มประสิทธิภาพในการให้บริการแก่ร้านค้าสมาชิกของบริษัท

6.4 ธุรกิจสินเชื่อบุคคล

บริษัทมีนโยบายที่จะขยายตลาดของธุรกิจสินเชื่อบุคคลให้กว้างขึ้น
โดยมีเป้าหมายที่จะออกผลิตภัณฑ์ของสินเชื่อบุคคลที่มีวัตถุประสงค์เจาะจงมากยิ่งขึ้น
รวมทั้งการร่วมมือกับพันธมิตรทางการค้าในการออกสินเชื่อรูปแบบต่างๆ
เพื่อเจาะฐานลูกค้าเฉพาะกลุ่ม เช่น สินเชื่อเพื่อการศึกษา สินเชื่อสำหรับผู้ทีมีเงินเดือนประจำ
เป็นต้น
ทั้งนี้บริษัทได้จัดเตรียมงบประมาณการด้านนี้รวมอยู่ในงบประมาณด้านการตลาดของบริษัทในแต่ละปีแล้ว